ગઇ કાલે સુરત પહોંચેલી એટીએસની ટીમે એસ.પી. હિમાંશુ શુકલાની આગેવાનીમાં વરેલી સહિત અનેક જગ્યાએ તપાસ શરૂ કરી હતી. પ્રાથમિક તપાસમાં મિથેનોલ અંક્લેશ્વરથી આવ્યું હોવાનું ધ્યાને આવતાં પોલીસે તે દિશામાં તપાસ લંબાવી છે. પોલીસવડાએ અમરેલી ડીવાયએસપી બી. અેમ. દેસાઇ, ભાવનગર ડીવાયએસપી એ. એમ. સૈયદ, પોલીસ એકેડેમીના પીઆઇ એમ. એચ. શેખ અને આઇબીના પીઆઇ એચ. વી. સિસારાની નિમણૂક કરી છે.ચારેય અધિકારીઓ એટીએસ દ્વારા જે તપાસ કરવામાં આવી રહી છે તેમાં જોડાશે. હાલમાં મૃત્યુઆંક ર૧ પર પહોંચ્યો છે જેમાં ૧૭ મૃતકોના વિશેરાના સેમ્પલમાંથી મિથેનોલ મળી આવ્યું છે, જેથી હવે આ મિથેનોલ ક્યાંથી આવ્યું હતું તે અંગેની તપાસ તેજ ‌કરવામાં આવી છે.